google/wiki40b huggingface dataset:
Sverdliljevollene

Sverdliljevollene eller Sindarin Loeg Ningloron er et område i J.R.R. Tolkiens fiktive verden Midgard. Sverdliljevollene ligger i dalen skapt av elva Langlilja eller Sverdliljeelven, som er et tilløp til den store elva Anduin.
Det var her at Isildur og hans sønner ble drept i et bakholdsangrep av orker. Isildur prøvde å unnslippe ved å hoppe i elva Langlilja og ta på seg den ene ringen for å bli usynlig, men ringen var svikefull og falt av Isildurs finger. Dette gjorde Isildur til et lett bytte for orkene og han ble skutt. Men Estelmo overlevde overfallet her.
Det var også her, tjuefem århundrer etter bakholdsangrepet, at hobbiten Déagol fant den ene ringen i elva Langlilja, og så ble drept av sin fetter Sméagol, som var blitt ond av begjæret etter denne ringen.
Sarumann lette gjennom hele området Sverdliljevollene og elva Langlilja etter den ene ringen, men han fant den ikke.
Kür (dressurridning)

Kür er innen ridesporten et selvvalgt program til musikk som inngår i grenen Voltige eller dressurridning, i tillegg til et forhåndsdefinert standardprogram. Musikken og koreografien til küren skal helst være sammensatt av utøveren selv, og ekvipasjen skal i løpet av en forhåndssatt maksimaltid vise alle klassiske gangarter, og de øvelser som tilhører det klassifiseringsnivå ekvipasjen deltar under. Hestens bevegelser alene tillegges stor vekt, men også koreografien, musikken og vanskelighetsgraden har avgjørende betydning for dommerkarakterene.
Terra Film

Terra Film var et tysk filmselskap som ble grunnlagt i 1920. Det var et av Tysklands største på 1930-tallet og sto bak en rekke viktige produksjoner som Blod og gull (1940), Skolens skrekk (1944), Nattfugler i St. Pauli (1944) og Unter den Brücken (1946)
Nu vil jeg tage pennen

«Nu vil jeg tage pennen fatt» er et skillingstrykk av ukjent opprinnelse.

Teksten

1.Nu vil jeg tage pennen fatt og fremføre nogen ord,

den handler om min kjærlighet så stor.

Ja den handler om min lille enn som meg bedraget har

med sitt smilende blikk og søte ord.
2.Med sitt smilende blikk og sin sukkersøte munn

har hun draget mitt hjerte hen til seg,

mine tanker har hun røvet og mitt hjerte like visst

men mins org kommer visstnok sist.
3.Husker du den gang da han fulgte med deg hjem,

og jeg ene sto tilbake der igjen,

ja han fulgte med deg hjem og lå siden på din arm,

du kan tro at jeg av hjertet blev harm.
4.Du har vel ikke tenkt på at gifte deg med to

eller tenkte du at blive meg utro?

Ta den ene som du elsker som du visserlig skal ha

du skal se det i verden går det bra.
5.Foreldre og søsken dem siger til meg så

hvorfor bliver du så blek og så blå.

Jeg må vel blive blek, jeg må vel blive blek

når jeg elsker den venn jeg ei kan få.
6.Nu vil jeg slutte visen og kaste pennen bort

og sige deg et ømt farvel min venn.

Denne visen har jeg diktet til erindring om deg

du som reiste den lange vei i fra meg.
Verdenscupen i banesykling

Verdenscupen i banesykling er en internasjonal serie av konkurranser i banesykling. 
Verdenscupen er arrangert av UCI, og ble for første gang arrangert i 1993.
Skräddargränd

Skräddargränd er et smug i Gamla stan i Stockholm, som går fra Västerlånggatan til Stora Nygatan.

Historikk

Bakgrunnen for navnet er at skreddernes laug hadde sitt hus i Pandora-kvartalet i Skräddargränden nr. 2 mellom 1627 og 1842. Siden Gustav II Adolfs tid hadde de tillatelse til å ha et skjenkested for vin i huset. Her hadde skredderne Källaren Druvan, Förgylda Drufvan eller Vindrufvan som noen ganger også kalles Skreddare krogen.
Tidligere navn for smuget var Bredgränd som forekommer fra slutten av 1400-tallet. Førsteleddet bred har sannsynligvis sin bakgrunn i at dette smuget var noe bredere enn de nærmeste smugene lenger nord.
På hjørnet Skräddargränd / Stora Nygatan lå Apoteket Kronan mellom 1891 og 1924. Apotekets emblem, to løver som flankerte Karl XIIs kronte speilmonogram, var satt opp på hushjørnet innenfor Skräddargränd.
Curiofrea

Utseende

En nokså liten, gråbrunt-spraglete trebukk. Kroppsformen er forholdsvis bred. Antennene er litt lengre enn kroppen.

Levevis

Som de fleste andre trebukker borer larvene i ved.

Utbredelse

Arten er beskrevet fra Colombia.
Bembidion humerale

Utbredelse

Bembidion humerale finnes i nesten hele Europa, østover i Asia. Den er ikke registrert fra Norge.

Utseende

Bembidion humerale er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion humerale tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Celvapan

Celvapan er et registrert varemerke for en helvirusvaksine utviklet av det Illinoisbaserte, multinasjonale legemiddelkonsernet Baxter. Celvapan er fremstilt med inaktivert helvirus som er dyrket i veroceller (en cellekultur med nyreceller fra grønn marekatt, Chlorocebus som har vært i bruk fra 1962). Celvapan er ikke tilsatt adjuvans. Man regner normalt med at det er behov for to injeksjoner av Celvapan for å oppnå immunitet. Det kommer at at vaksinen er av helvirustype uten adjuvans.
I forbindelse med influensa A(H1N1)-pandemien 2009 la Tysklands innenriksministerium inn en bestilling på 200 000 doser Celvapan (H1N1).
De kliniske studiene som finnes på Celvapan er gjennomført med Celvapan (H5N1) på voksne. Data for barn og gravide foreligger ikke. Den hyppigste bivirkningen (<10%), spesielt hos eldre, er ubehag på injeksjonsstedet. Hos 1-10% av de som får vaksinen er det registrert ubehag i nese og hals, hodepine, svimmelhet, svette, ledd- og muskelsmerter, tretthetsfølelse og liknende, mindre bivirkninger.

Celvapan i Norge

Norge mottok 1 000 doser til bruk blant eggallergikere i risikogruppene den 4. desember 2009 etter å ha oppnådd en avtale med Østerrike.
Norges socialdemokratiske Kvinneforbund

Norges socialdemokratiske Kvinneforbund var en organisasjon som eksisterte fra 1922 til 1927, knyttet til Norges Socialdemokratiske Arbeiderparti.
NSAs kvinneforbund ble opprettet i forbindelse med partiets andre landsmøte, avholdt fra 25. – 27. mai 1922 i Oslo. Samtidig med landsmøtet ble det arrangert en kvinnekonferanse med 85 deltagere, der beslutningen om å stifte forbundet ble fattet.
Inger Kristiansen ble valgt til formann i forbundet, og hadde dette vervet helt til partisamlingen mellom AP og NSA i 1927.
Den tropiske stormen Allison

Den tropiske stormen Allison var en tropisk storm som rammet Sørøst-Texas i orkansesongen i juni 2001. Den var første storm i sesongen, i tillegg varte Allison uvanlig lenge for en junistorm, og den holdt seg tropisk eller subtropisk i 15 dager. Stormen utviklet seg fra en tropisk bølge i nordlige Mexicogulfen den 4. juni 2001, og traff øvre Texas-kysten like etter. Den drev nordover gjennom staten, snudde mot sør, og drev tilbake ut i Mexicogolfen. Stormen fortsatte videre mot øst-nordøst, gjorde landfall i Louisiana, og fortsatte sørøst i USA og Midtatlanteren. Allison var første storm siden Tropisk Storm Frances i 1998 som rammet kystlinjen i nordlige Texas.
Stormen etterlot kraftige regnskyll med opptil 1 000 mm nedbør i Texas. Verst flom forekom i Houston, der Allison gjorde mest skade: 30 000 mennesker ble hjemløse etter at stormen flommet over 70 000 hus og ødela 2 744 hjem. Sentrum av Houston var oversvømmet og forårsaket skade på sykehus og næringsbygninger. Tjuetre mennesker døde i Texas. Allison forårsaket $ 5,5 milliarder i skade og 41 dødsfall. Bortsett fra Texas var Louisiana og sørøstlige Pennsylvania verst rammet. 
I etterkant av stormen erklærte President George W. Bush 75 counties langs Allisons vei som katastrofeområder, slik at innbyggerne kunne søke om hjelp. Allison er den eneste tropiske storm som har beholdt sitt navn historisk uten å ha nådd orkan styrke.
Primera División 1940–1941

Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Denne sesongen var det 2 kamper med ekstremt mange mål: Valencia vant 11-1 over Barcelona, mens Sevilla vant 10-3 over Valencia.
Jacques d'Amboise

Kunstnerisk virke

Han vokste opp i et av de fattigere nabolagene på Manhattan, og som syvåring ble han sendt på ballettskole fordi moren ville holde ham borte fra gjengmiljøet ute i gatene. Han var bare 15 år gammel da han sluttet skolegangen fordi han ble tatt opp i ensemblet til New York City Ballet, hvor han etter hvert ble solist. Den kjente koreografen George Balanchine var en av grunnleggerne av New York City Ballet, og skapte et stort antall balletter spesielt for d'Amboise. Jacques d'Amboise har også selv koreografert flere balletter for New York City Ballet. Han har også danset i flere spillefilmer. Blant annet spilte han rollen som Ephraim Pontipee i filmen Syv Bruder for Syv Brødre (originaltittel: Seven Brides for Seven Brothers), og var også med i musikalfilmen Carousel. I 1976 etablerte han National Dance Institute, som fremdeles (per 2018) tilbyr danseundervisning for barn fra de fattigere bydelene i New York City.

Priser og æresbevisninger

D'Amboise har mottatt mange æresbevisninger og priser. I 1978 ble han kreert æresdoktor ved Bates College. Senere har han blant annet blitt tildelt et MacArthur Fellowship (1990), en Kennedy Center Honors Award, en National Medal of the Arts, en New York Governor's Award og en æresdoktorgrad fra Boston College. Han har også mottatt mange andre priser og utmerkelser for sine bidrag til utdanning innenfor kunst og dans, blant annet en Heinz Award innen kunst og humaniora som han mottok som anerkjennelse for opprettelsen av National Dance Institute.

Familieliv

Jacques d'Amboise giftet seg med Carolyn George, fotograf og tidligere ballerina, på nyttårdagen i 1956. Ekteparet fikk fire barn sammen, deriblant ballettdanser og koreograf Christopher d'Amboise (gift med Kelly Crandall) og danseren Charlotte d'Amboise (gift med Terrence Mann). Carolyn George d'Amboise døde i 2009.
13. mai

Navnedag

Linda,  Line, Linn
Tønnesenbreen

Tønnesenbreen er en isbre som skiller Mühlig-Hofmannfjella og Gjelsvikfjella i Dronning Maud Land.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen er oppkalt etter ekspedisjonens sjefsmeteorolog, Tønnes Jarl Tønnesen.
Xysticus luctuosus

Utbredelse

Xysticus luctuosus finnes i de fleste land i Europa, inkludert Norge.

Utseende

Xysticus luctuosus er lyst eller litt mørkere brun eller rødbrun, med lysere eller mørkere flekker. Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Team Sky sesongen 2011

Landevei

Kjell Carlström - Finland
 Bradley Wiggins - Storbritannia

Tempo

Edvald Boasson Hagen - Norge
 Alex Dowsett - Storbritannia
Stjerners massetap

Stjerners massetap er et fenomen observert i noen massive stjerner. Det oppstår når en utløsende hendelse forårsaker utkastingen av en stor andel av stjernens masse. Stjerners massetap kan også oppstå når en stjerne gradvis mister materiale til en ledsager i et dobbeltstjernesystem, eller ut de det interstellare rom.
Shawnee (Kansas)

Shawnee er et samfunn fra 1856 nord i Johnson County i Kansas. Det er en vestlig forstad til Kansas City og har vokst mye de siste årene. Byen er kjent for pelshandel.

Geografi

Befolkningen var 48 000 ved folketellingen i 2000. Arealet er 110 kvadratkilometer, noe som gir en tetthet på 444 pr kvadratkilometer.
Parathyastus

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Filippinene, Borneo).
Maxime Gonalons

Landslaget

Gonalons debuterte for det franske landslaget den 11. november 2011 i en treningskamp mot USA.
Slipptank

En slipptank eller dropptank er en ytre drivstofftank for fly, som er ment å kunne kobles fra og slippes i lufta. Ideen bak en slik tank er å kunne øke rekkevidden på fly med kort rekkevidde, og blir vanligvis bare benyttet på militære fly, vanligvis på jagerfly som ofte har kort rekkevidde. Ekstra eksterne tanker vil øke vekten og luftmotstanden på en fly, og vil kunne forrykke balansen. For jagerfly, som er avhengige av å kunne manøvrere i stor fart, vil slike tanker derfor være en hindring. Drivstoffet i slipptankene er derfor ment å bruke opp først, slik at tankene kan kobles fra og slippes og jageflyet gå over til de konvensjonelle indre tankene. På mange moderne jettjagere er slipptankene mer eller mindre permanent tilkoblet.
Slipptanker ble funnet opp under andre verdenskrig. Pionerene på området var Luftwaffe, som hadde på begynnelsen av krigen førte angrepskrig og var avhengig av at jagerflyene Messerschmitt Bf 109 og 110 kunne følge med transportfly og bombefly på lange oppdrag. Gode slipptanker var imidlertid ikke utviklet tilstrekkelig til å kunne brukes under Slaget om Storbritannia, der særlig den lave rekkevidden til Bf 109 var et problem.
Effektive slipptanker kom først i 1941 og senere, og ble først og fremst benyttet av de de allierte. Særlig langrekkende eksortejagere som P-47 Thunderbolt og P-51 Mustang benyttet slike under eskorte av bombefly fra England til Tyskland, men de ble også brukt av avskjæringsjagere som Spitfire og Hurricane for å ha stående patruljer eller drive angrep over Den engelske kanal. Slipptanker ble også mye brukt under krigen i Stillehavet, der store avstander gjorde stor rekkevidde nødvendig.
Bundespatentgericht

Bundespatentgericht (BPatG) er en tysk føderal domstol i immaterialrett og har sete i München. Domstolen ble grunnlagt 1. juli 1961 og er dermed en relativt ung domstol sammenliknet med de øvrige føderale domstoler i Tyskland.
Bundespatentrecht har 118 dommere i 29 avdelinger kalt senater. Den er administrativt underlagt Bundesministerium der Justiz (justisdepartementet)
Domstolen avgjør saker i industrielt rettsvern såfremt det dreier seg om å gi, nekte eller trekke tilbake en slik rett. Den avgjør i første instans klager over sletting av patenter. I andre instans avgjør domstolen klager over vedtak i Deutsches Patent- und Markenamt (Patentstyret) i saker om patenter, varemerker, bruks- eller smaksmønstre. Videre avgjør domstolen klager over vedtak i Bundessortenamt (plantesortnemnda).
Domstolens sammensetning med hensyn til juridiske og andre fagkyndige dommere varierer med de enkelte saker. Dommer i Bunderspatentgericht kan ankes til Bundesgerichtshof.
Bundespantentrecht behandler ikke saker som knytter seg til brudd på immaterielle rettigheter og de økonomiske konsekvenser av slike. Disse sakene hører inn under de alminnelige sivile domstoler og blir i siste instans behandlet av Bundesgerichtshof.
Qishuyan kullkraftverk

Qishuyan kullkraftverk er et kullkraftverk i provinsen Jiangsu, i det østlige Kina. Det har en installert produksjonskapasitet på 1.100 MW. Operatør er China Huadian Corporation Co Ltd.
Numedal

Numedal er et dalføre i Buskerud. Dalen er det sørvestligste av de store dalførene i Øst-Norge og strekker seg nord-nordvestover fra Kongsberg til Dagali. De største tettstedene og bygdene i dalen er Svene, Lampeland, Flesberg, Rollag, Veggli, Nore, Rødberg, Uvdal og Dagali.
Gjennom hele dalen renner Numedalslågen, et av Norges lengste vassdrag – Numedalsvassdraget. Lågen har betydd mye for dalen og ble tidligere brukt til tømmerfløting. Numedal utenom Kongsberg går fra Pikerfoss mot Hardangervidda og er spredt bosatt. De første 80 km stiger dalen 103 meter.
Numedal som distrikt omfatter de tre kommunene Flesberg, Rollag og Nore og Uvdal. Kongsberg blir av og til regnet som del av Numedal. Nedenfor Kongsberg kalles dalføret Lågendalen. Distriktet har til sammen 33 298 innbyggere (1. januar 2015) og 4 306 kvadratkilometer medregnet Kongsberg kommune. Regionsenteret er byen Kongsberg.
Numedal har fire stavkirker og et høyt antall bevarte tømmerbygninger fra middelalderen. Dalføret markedsfører seg som «middelalderdalen» og arrangerer hvert år Middelalderuka, en festival med kulturarrangementer på flere steder.

Kommuneinndelingshistorikk

I 1838 ble Numedal inndelt i kommunene Kongsberg, Sandsvær, Flesberg og Rollag. I 1858 ble sognene Nore og Uvdal skilt ut fra Rollag som Nore herred, som i 1900 ble delt opp i Nore og Uvdal herreder. I 1907 ble Sandsvær delt i Øvre og Ytre Sandsvær herreder. Nore og Uvdal ble slått sammen igjen i 1962. Øvre og Ytre Sandsvær ble begge innlemmet i Kongsberg i 1964.

Administrative inndelinger

Kommunene deltar i regionrådet for Kongsbergregionen sammen med Tinn, Notodden og Hjartdal i Aust-Telemark.
Distriktet utgjør virkeområdet for Kongsberg prosti under Tunsberg bispedømme
Distriktet utgjør domsmyndighetsområdet til Kongsberg og Eiker tingrett under Borgarting lagdømme
Distriktet utgjorde det tidligere Numedal og Sandsvær fogderi.

Byer

Kongsberg ble grunnlagt som bergstad i 1624, og oppgradert til kjøpstad i 1802.

Egen valgkrets

Numedal var en valgkrets i Buskerud amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Numedal valgte således én representant og én personlig vararepresentant.
Valgkretsen Numedal hadde rundt 20 000 innbyggere og 10 000 stemmeberettigede etter innføringen av kvinnelig stemmerett. Øvre Eker/Øvre Eiker herred inngikk også i valgkretsen, men ikke Kongsberg som valgte egen kjøpstadsrepresentant sammen med Hønefoss og senere også sammen med Notodden.

Samferdsel

Numedalsbanen traffikerte dalføret 1927-1988. Lågen er farbar med båt på enkelte strekninger, blant annet mellom Pikerfoss og Bakkerud der elven faller 14 m på den 32 km lange strekningen. Fylkesvei 40 er hovedveien gjennom dalen.
Den store hedenske hæren

Den store hedenske hæren (angelsaksisk: mycel heathen here), også omtalt som «den store danske hæren», var en større sammenslutning av vikinger som tidligere hadde drevet med spredte raid, nå var de organisert for erobring. De kom sammen under en forent ledelse for å invadere angelsaksiske England i år 865.
Siden slutten av 700-tallet hadde vikingene fra andre siden av Nordsjøen hovedsakelige drevet sporadiske og kortvarige angrep mot rike sentre som klostre, men hensikten til den store hæren var åpenbart forskjellig enn de tidligere angripende grupper på jakt etter rask og lettvint rikdom. Hensikten var erobring. Navnet er avledet fra Angelsaksiske krønike for 865. Legenden vil ha det til at vikingene var ledet av sønnene til Ragnar Lodbrok. Invasjonen og angrepene mot de fire gjenværende angelsaksiske kongedømmene varte i fjorten år. I motsetningen til mange av de skandinaviske plyndringshærene fra perioden, har de bevarte skriftlige kildene ikke gitt noen sikker indikasjon på den store hærens antall, bortsett fra at den var åpenbart den største styrken fram til sin tid.
Invasjonen gjorde innledningsvis landgang i East Anglia hvor kongen der, Edmund, skaffet dem hester i bytte for fred. De tilbrakte vinteren 865-866 ved Thetford før de marsjerte nordover for å erobre York i november 866. I løpet av 868 marsjerte de dypt inn i Mercia og overvintret i Nottingham. Her ble de beleiret av en felles styrke fra kongedømmene Mercia og Wessex. Da beleiringen ikke ga noen framgang eller resultat, gikk angelsakserne med på de vilkår som vikingene stilte, som deretter forflyttet seg tilbake til York for vinteren 869-870. I 870 vendte den store hæren tilbake til East Anglia, erobret landet og drepte dens konge (som siden ble framstilt som martyr). De forflyttet seg til vinterkvarter i Thetford. I 871 bevegde vikinghæren seg inn i Wessex hvor dets konge Alfred betalte dem for å trekke seg tilbake. Hæren forflyttet seg deretter til London for å overvintre i 872 før de bevegde seg tilbake til Northumbria i 873. De vendte på nytt tilbake til Mercia, erobret det i 874. På denne tiden var det kongedømmet Wessex det eneste av de angelsaksiske kongedømmene som ikke hadde blitt erobret av nordboerne. Mot slutten av 875 begynte hæren sin andre invasjon av Wessex. Etter et par tilbakeslag klarte Alfred å beseire dem i slaget ved Edington i mai 878. Deretter ble det inngått en avtale hvor vikingene beholdt det meste av kontrollen av nordlige og østlige England, og Alfred ledet fortsatt et uavhengig Wessex.
Nueva Helvecia (kommune)

Historie

Nueva Helvecia ble grunnlagt i 15. mars 2010.

Regjeringen

Ordføreren (alcaldesa) i kommunen er María de Lima  (2010-2015).
Lola – nattens dronning

Handling

Lola – nattens dronning finner sted i 1957 i en spissborgerlig bayersk småby. Godene er fordelt mellom byens ledende folk, og man arbeider til fordel for sin egen velstand hånd i hånd og alle er fornøyde. Borgermesteren, politipresidenten, bankdirektøren og bygningsentreprenøren «Schuckert» møtes regelmessig i stedets bordell, «Villa Fink». Idyllen blir ødelagt da en by bygningsbyråd, «Herr von Bohm», inntar sitt kontor i rådhuset. Han er korrekt og ubestikkelig, og gjennomskuer raskt forretningene mellom byens ledende folk. Han er først innstilt på samarbeid, og resonnerer at også vanlige folk tjener på Wirtschaftswunder. Hans holdning endrer seg markant etter at hans sarte kjærlighet «Marie-Luise» blir presentert for ham i bordellet som «Lola», byens skarpeste hore og Schuckerts personlige eiendom. Bohm blir fullstendig demoralisert, og fortvilet begynner han å samle materiale mot Schuckert for å ødelegge ham. Men ingen ønsker å endre på status quo, ikke engang pressen interesserer seg. Og ved slutten av filmen er alle, inkludert Bohm, integrert i systemet. Schuckert gir ham Lola som bestikkelse, Lola blir den nye sjefen for bordellet og de gamle forretningene fortsetter.
Ingen utvei

Handling

Marineoffiseren Tom Farrel (Kevin Costner) blir etter en heltedåd i Stillehavet belønnet med ny jobb i Pentagon med USAs forsvarssjef (Gene Hackman) som nærmeste overordnet. Nær maktens innerste sirkler i Washington tar det ikke lang tid før han blir involvert i politikkens mørkere sider. 
Etter en stund innleder Tom et forhold til Susan Atwell (Sean Young) uten å vite at hun er forsvarsministerens elskerinne. Etterhvert fatter forsvarsminister Brice mistanke om at hun treffer en annen og oppsøker henne. En voldsom konfrontasjon oppstår mellom dem og han ender opp med å dytte henne ned ei trapp slik at hun dør. For å unngå skandale, foreslår forsvarsministerens rådgiver å sette i gang en fiktiv etterforskning for å finne morderen. De to skaper et bilde av at morderen er en KGB-agent som hadde et forhold til den drepte. Tom blir utvalgt til å følge saken, men skjønner raskt hvordan det henger sammen. Etterhvert begynner bevismatrialene å snu seg mot Tom, og han skjønner at han for en hver pris må avsløre morderen for å gå fri selv. Det oppstår et kappløp med tiden.

Om filmen

Ingen utvei fikk svært god omtale av de amerikanske kritikerne og har oppnådd så mye som 100% på Rotten Tomatoes. Den kjente amerikanske filmanmelderen Roger Ebert gav den «full pott». VGs anmelder gav den terningkast fire, mens Dagbladet gav den terning tre. 
Den ble en moderat publikumssuksess i USA, hvor den innbrakte 35,5 millioner dollar.